ગળતેશ્વર તાલુકાના ભીમકૂઇ ગામે આવેલી આંગણવાડીમાં બાળકો માટે આવતા અનાજના જથ્થાને બારોબાર વેચી નાંખવામાં આવતા હોવાની ફરિયાદ ગ્રામજનોએ કરી છે. સાથે સાથે આંગણવાડી નિયમિત ખોલવામાં આવતી નથી. તેમજ ખોટા રજિસ્ટર બનાવીને ગેરરિતી કરવામાં આવી રહી છે. તેવા આક્ષેપ સાથેની રજૂઆત જિલ્લા શિક્ષણાધિકારી કચેરીમાં કરવામાં આવી છે. તેમજ આ અંગે તપાસ કરીને કાર્યવાહી કરાય તેવી માગણી કરાઇ છે.